**Advokácia v roku 2013**

**Metodika výchovy k dobrovoľníctvu v školách a školských zariadeniach**

Program podpory dobrovoľníctva a dobrovoľníckych centier poukázal na dôležitosť vzdelávania  výchovy k dobrovoľníctvu. Požiadali sme preto Ministra školstva, vedy, výskumu a športu o stretnutie k téme dobrovoľníctva vo formálnom vzdelávaní.

Výstupom zo stretnutia so štátnym tajomníkom Ministerstva školstva, vedy, výskumu, a športu bolo zostavenie projektového tímu, ktorý má pripraviť pilotný projektový zámer zavedenia novej metodiky výchovy k dobrovoľníctvu na základných, stredných a materských školách.

Projektový tím bol zostavený v roku 2013 a v priebehu prvých mesiacov 2014 pripraví projektový zámer.

**Štatistické meranie dobrovoľníckej práce**

V nadväznosti na Program podpory dobrovoľníctva a dobrovoľníckych centier prebehla v roku 2013 komunikácia so Štatistickým úradom SR, kde sme predostreli požiadavku štatistického zisťovania počtu dobrovoľníkov a ekonomickej hodnoty dobrovoľníckej práce podľa manuálu ILO (International Labour Office).

Štatistický úrad je ochotný spolupracovať na tomto type nového merania, pričom vyčíslil hodnotu cca 50 000 EUR ročne za štatistické merania podľa tejto metodiky.

Úlohou Platformy je v ďalšom období získať financie, a dohodnúť prípadné povolenie z kritérií ILO, čo môže znížiť cenu meraní.

**Prieskum pred voľbami do VÚC**

Platforma dobrovoľníckych centier a organizácií sa pred blížiacimi voľbami do VÚC rozhodla preskúmať postoje kandidátov a kandidátiek na županov k podpore dobrovoľníctva na Slovensku.

V rámci nášho malého prieskumu sme [emailom](http://www.dobrovolnickecentra.sk/subory/prieskum___volby_do_VUC_2013/list.pdf) oslovili[42 kandidátov/-tiek](http://www.dobrovolnickecentra.sk/subory/prieskum___volby_do_VUC_2013/osloveni_kandidati.pdf) (oslovili sme všetkých, na ktorých sme boli schopní nájsť emailový kontakt) a žiadali sme od nich odpovede na dve otázky:

1. Akým spôsobom bude Váš úrad prispievať k rozvoju dobrovoľníctva a dobrovoľníckeho centra vo Vašom kraji?
2. Máte záujem podporovať fungovanie [dobrovoľníckeho centra](http://dobrovolnickecentra.sk/index.php?action=module&id=mod_content&content_id=34), ktoré pôsobí na území vášho regiónu (vznik dobrovoľníckeho centra)?
3. Máte záujem na presadení priamych dotácií, resp. grantových schém alebo iného finančného mechanizmu na podporu dobrovoľníctva vo Vašom regióne?

Svoje odpovede nám zástupcovia/zástupkyne strán mohli zasielať do 23. októbra 2013. K tomuto dátumu nám prišlo 15 odpovedí. Ich kvalitu posúďte sami (listy uvádzame v abecednom poradí):

**Banskobystrický samosprávny kraj**

* [Vladimír Maňka](http://www.dobrovolnickecentra.sk/subory/prieskum___volby_do_VUC_2013/Vladimir_Manka.pdf)

**Bratislavský samosprávny kraj:**

* [Rastislav Blaško](http://www.dobrovolnickecentra.sk/subory/prieskum___volby_do_VUC_2013/Rastislav_Blasko.pdf)
* [Oskar Dobrovodský](http://www.dobrovolnickecentra.sk/subory/prieskum___volby_do_VUC_2013/Oskar_Dobrovodsky.pdf)
* [Daniel Krajcer](http://www.dobrovolnickecentra.sk/subory/prieskum___volby_do_VUC_2013/Daniel_Krajcer.pdf)

**Košický samosprávny kraj**

* [Rudolf Bauer](http://www.dobrovolnickecentra.sk/subory/prieskum___volby_do_VUC_2013/Rudolf_Bauer.pdf)
* [Rastislav Masnyk](http://www.dobrovolnickecentra.sk/subory/prieskum___volby_do_VUC_2013/Rastislav_Masnyk.pdf)

**Nitriansky samosprávny kraj**

* [Tomáš Galbavý](http://www.dobrovolnickecentra.sk/subory/prieskum___volby_do_VUC_2013/Tomas_Galbavy.pdf)
* [Peter Oremus](http://www.dobrovolnickecentra.sk/subory/prieskum___volby_do_VUC_2013/Peter_Oremus.pdf)

**Prešovský samosprávny kraj**

* [Ľubomír Vasilišin](http://www.dobrovolnickecentra.sk/subory/prieskum___volby_do_VUC_2013/Lubomir_Vasilisin.pdf)

**Trnavský samosprávny kraj**

* [Ivan Uhliarik](http://www.dobrovolnickecentra.sk/subory/prieskum___volby_do_VUC_2013/Uhliarik.pdf)

**Trenčiansky samosprávny kraj**

* [Jaroslav Baška](http://www.dobrovolnickecentra.sk/subory/prieskum___volby_do_VUC_2013/Jaroslav_Baska.pdf)
* [Marian Herdel](http://www.dobrovolnickecentra.sk/subory/prieskum___volby_do_VUC_2013/Marian_Herdel.pdf)
* [Ľubomír Žabár](http://www.dobrovolnickecentra.sk/subory/prieskum___volby_do_VUC_2013/Lubomir_Zabar.pdf)

**Žilinský samosprávny kraj**

* [Juraj Blanár](http://www.dobrovolnickecentra.sk/subory/prieskum___volby_do_VUC_2013/Juraj_Blanar.pdf)
* [Miroslav Mikolášik](http://www.dobrovolnickecentra.sk/subory/prieskum___volby_do_VUC_2013/Miroslav_Mikolasik.pdf)

Kandidátom/-tkam, ktorí/-é nám odpovedali, veľmi pekne ďakujeme. Veríme, že náš malý prieskum pomôže pri rozhodovaní dobrovoľníkom, pracovníkom mimovládnych organizácií a všetkým, ktorým záleží na rozvoji dobrovoľníctva na Slovensku.

**Program podpory dobrovoľníctva a dobrovoľníckych centier**

V priebehu februára – mája 2013 jednotlivý zástupcovia organizácií z Platformy vypracovali pre Úrad splnomocnenca pre rozvoj občianskej  spoločnosti dokument[„Program podpory dobrovoľníctva a dobrovoľníckych centier.“](http://www.dobrovolnickecentra.sk/subory/Advokacia/68.C.15.Program_dobrovolnictvo_schvaleny.pdf)

Vychádza z uznesenia Koncepcie rozvoja občianskej spoločnosti a stanovuje základné ciele a aktivity, ktoré by mali aktéri na rôznych úrovniach v spolupráci (štát, samospráva, mimovládne organizácie) robiť pre rozvoj dobrovoľníctva na Slovensku.

Zaoberá sa prioritne:

* dobrovoľníctvom ako súčasťou celoživotného vzdelávania,
* podporou inkluzívneho dobrovoľníctva,
* jednotným záchranným systémom postavenom na spolupráci profesionálov a dobrovoľníkov,
* výskumom dobrovoľníctva,
* infraštruktúrou dobrovoľníctva,
* propagáciou a osvetou dobrovoľníctva

Program schválila Rada vlády pre MNO na svojom zasadnutí v máji 2013 a  je k dispozícii na stiahnutie [tu.](http://www.dobrovolnickecentra.sk/subory/Advokacia/68.C.15.Program_dobrovolnictvo_schvaleny.pdf)